b"\n_START_ARTICLE_\nAmor pedag\xc3\xb2gic\n_START_PARAGRAPH_\nAmor pedag\xc3\xb2gic \xc3\xa9s un terme usat en el camp de la pedagogia que es refereix a una manera espec\xc3\xadfica d'entendre la pr\xc3\xa0ctica pedag\xc3\xb2gica a partir del valor de l'amor. En aquest context s'ent\xc3\xa9n l'amor com a respecte cap a l'altra persona, les seves necessitats i la seva voluntat. El terme va ser encunyat per Herman Nohl i feia refer\xc3\xa8ncia a la intenci\xc3\xb3 per part de l'educador d'orientar la seva activitat a la realitat viscuda per l'educand aix\xc3\xad com a la seva identitat. La manera de fer-ho consisteix a adoptar el punt de vista de l'educand posant-se al seu lloc de la mateixa manera que farien els seus pares."